TRUE ยื่นหนังสือรับรองทางการเงินประมูล 4G งวดที่ 2-3 ให้กสทช.แล้ว
TRUE ยื่นวางหนังสือรับรองทางการเงินประมูล 4G คลื่น 1800 MHz งวดที่ 2-3 ให้กสทช.แล้ววันนี้ (2 ธ.ค.)
2 ธ.ค. 2558

นายธิติฏฐ์ นันทพัฒน์สิริ ผู้อำนวยการบริหารด้านรัฐกิจสัมพันธ์ บริษัท ทรู มูฟ เอช ยูนิเวอร์แซล คอมมิวนิเคชั่น จำกัด ในกลุ่มบริษัท ทรูคอร์ปอเรชั่น จำกัด (มหาชน) หรือ TRUE พร้อมด้วยนางวิไลวรรณ ศรีสำรวล หัวหน้าคณะผู้บริหารด้านการเงิน สายงานธุรกิจไร้สาย กลุ่มทรู ได้เข้าวางหนังสือรับรองทางการเงิน (แบงก์การันตี) งวดที่ 2 และงวดที่ 3 จำนวน 50% ของเงินที่ชนะการประมูลใบอนุญาตคลื่นความถี่ย่าน 1800 MHz จำนวน  39,792 ล้านบาท (ยังไม่รวมภาษีมูลค่าเพิ่ม 7%) หลังจากได้วางเงินสด 50% ไปแล้วเมื่อวันพุธที่ 25 พ.ย.ที่ผ่านมา
โดยมีพันเอก ดร.เศรษฐพงค์ มะลิสุวรรณ ประธานคณะกรรมการกิจการโทรคมนาคม และรองประธานคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (กสทช.) พร้อมคณะกรรมการ กสทช. ร่วมรับมอบ ณ สำนักงาน กสทช.